laion/Wikipedia-Exotic huggingface dataset:
פאם פריס

פמלה אי. "פאם" פריס (באנגלית: Pamela E. "Pam" Ferris; נולדה ב-11 במאי 1948) היא שחקנית קולנוע וטלוויזיה וולשית. שיחקה בתפקיד 'מא' לארקין בסדרת הטלוויזיה "The Darling Buds of May", וכלורה ת'יים בסדרה "רוזמרי ות'יים". היא השתתפה בסרטי משפחה המבוססים על יצירות של סופרים בריטים כמו בתפקיד מיס טראנצ'בול בסרט "מטילדה" והדודה מארג' בסרט "הארי פוטר והאסיר מאזקבאן". פריס נולדה בהנובר שבגרמניה להורים מוויילס, כאשר אביה שרת בחיל האוויר המלכותי. את ילדותה בילתה באברקנפיג (אנ') בוויילס. אביה, פרד פריס, היה שוטר ואמה, אן פרקינס, עבדה במאפייה המשפחתית. כשהייתה בת 13 היגרה המשפחה לניו זילנד. היא חזרה לאנגליה בשנות העשרים המוקדמות שלה. ב-1986 התחתנה עם רוג'ר פרוסט. פריס מתגוררת בקנט בדרום מזרח אנגליה. בנעוריה הופיעה פריס בתיאטרון מרקורי באוקלנד ניו זילנד. כשחזרה לבריטניה שיחקה בלהקות תיאטרון אזוריות. בשנים 1991 עד 1993 גילמה את 'מא' לארקין האימהית בסדרת הטלוויזיה "The Darling Buds of May" של ITV. כמו כן השתתפה בתוכניות טלוויזיה כמו "Meantime", בה גילמה את אמם הקוקנית של פיל דניאלס וטים רות', הסדרה "קוני", הסיטקום "Hardwicke House", הדרמה "Oranges Are Not the Only Fruit", בסדרת הטלוויזיה "Where the Heart Is", וב-"Paradise Heights". מ-2003 ועד 2006 כיכבה כבלשית גינון, לורה ת'יים, בסדרה "רוזמרי & ת'יים" לצידה של פליסיטי קנדל. פריס השתתפה בדרמות תקופתיות אחדות בהם עיבודים לרומנים "מידלמארץ'", "הדיירת מאחוזת ויילדפל", "ידידנו המשותף", "בטבעת החנק", "פוליאנה" ו"ג'יין אייר". היא גילמה את דמות המנהלת מיס אגאת'ה טראנצ'בול בסרט "מטילדה" על פי הספר באותו שם. כמו כן שיחקה בתפקיד הדודה מארג' הנבזית בסרט מסדרת סרטי הארי פוטר "הארי פוטר והאסיר מאזקבאן", והופיעה בסרט "הילדים של מחר". שני הסרטים בוימו על ידי אלפונסו קוארון. ברדיו השתתפה בתסכיתים שהופקו ברדיו 4 של ה-BBC. הופעותיה בתיאטרון כללו הופעות בהפקות של תיאטרון רויאל קורט ושל התיאטרון המלכותי הלאומי. ב-2007 שיחקה בתפקיד פיבי רייס בהפקה מחודשת של המחזה "הבדרן" מאת ג'ון אוסבורן בתיאטרון אולד ויק שבלונדון. עוד ב-2007 השתתפה בתוכנית הטלוויזיה "Coming Home" של "BBC Wales" על ההיסטוריה המשפחתית שלה בוויילס. ב-2008 השתתפה פריס בגרסה עתירת כוכבים של ה-BBC לרומן "דוריט הקטנה" מאת צ'ארלס דיקנס וגילמה את דמותה של גברת ג'נרל. ב-2009 הופיעה בעונה האחרונה של הסדרה הקומית "גאווין וסטייסי". ב-2010 הופיעה בתפקיד אורח בסיטקום "Grandma's House". החל מ-2012 משתתפת פריס בסדרת הדרמה "תקראו למיילדת" בתפקיד הנזירה האחות אוונג'לינה. בשנת 2019 שיחקה בדרמה הביוגרפית "טולקין", אשר מבוסס על חייו של הסופר ג'ון רונלד רעואל טולקין מדיה וקבצים בנושא פאם פריס בוויקישיתוף פאם פריס, במסד הנתונים הקולנועיים IMDb (באנגלית) פאם פריס, באתר AllMovie (באנגלית) פאם פריס, באתר Rotten Tomatoes (באנגלית) פאם פריס, במסד הנתונים הקולנועיים KinoPoisk (ברוסית) פאם פריס, באתר MusicBrainz (באנגלית) פאם פריס, באתר Discogs (באנגלית) "Little Dorrit star Pam Ferris on her 15 year rift with Catherine Zeta-Jones". Daily Mail (22 November 2008). Retrieved 18 August 2010. BBC – South East Wales Bridgend – Coming Home: Pam Ferris "The day that changed my life". Daily Mail (16 May 2014).
Vera&John

ורה וג'ון (באנגלית: Vera&John) הוא קזינו מקוון, שמשרדו הראשי מצוי במלטה. ורה וג'ון מופעל על ידי Dumarca Gaming Ltd, וחברת האם שלה, Dumarca Holdings PLC, נרכשה על ידי Intertain Group Ltd ב-2015. Intertain Group Ltd רשומה בבורסת טורונטו. ורה וג'ון קיבל רישוי ומצוי תחת פיקוח רשות המשחקים של מלטה וועדת ההימורים של בריטניה. ורה וג'ון נוסד על ידי יורגן נורדלונד, אשר ידוע כמי שהקים בעבר את מריה בינגו, שנרכש על ידי יוניבט ב-2007 עבור 54 מיליון ליש"ט. 2010 - קזינו ורה וג'ון הושק וכוון בעיקר לשוק הגיימינג הסקנדינבי, וכלל משחקים של Betsoft, Microgaming ו-NYX Gaming. 2011 - משחקי Net Entertainment התווספו למבחר המשחקים של ורה וג'ון. 2013 - משחקים של Yggdrasil Gaming נהיו זמינים דרך קזינו ורה וג'ון. 2014 - ורה וג'ון מצהיר כי הוא הקזינו המקוון הראשון שמקבל ביטקוין כאפשרות תשלום, אלא שהוא סגר את מערך התשלום בביטקוין כעבור 3 חודשים. 2015 - ורה וג'ון נרכש על ידי Intertain Group Ltd תמורת 89.1 מיליון ליש"ט בקירוב. אתר האינטרנט הרשמי של Vera&John עמוד הבית הרשמי (תחת פיקוח רשות הלוטו והמשחקים של מלטה) עמוד הבית הבריטי (תחת פיקוח ועדת ההימורים הבריטית) עמוד הבית הדני (תחת פיקוח Spillemyndigheden) "Intertain Group Limited Announces 2014 Third Quarter Financial Results Adjusted EBITDA Up 50% Over Q2" (PDF). Alberta Securities Commission. "DYNAMIC SEAL OF AUTHORISATION". Malta Gaming Authority. "The Gambling Commission Reference 39408". gamblingcommission.gov.uk. "Unibet's acquisition of Maria Holdings finalised". news.cision.com. "CHERRY Annual Report 2013" (PDF). Cherry AB. p. 9. אורכב מ-המקור (PDF) ב-2015-03-26. נבדק ב-2015-07-31. "Vera&John becomes first regulated online casino to accept Bitcoin 30 January 2014". iGaming Business Magazine. אורכב מ-המקור ב-2015-06-27. נבדק ב-2015-07-31. "Vera&John suspends Bitcoin payment facility 16 April 2014". iGaming Business Magazine. אורכב מ-המקור ב-2015-06-27. נבדק ב-2015-07-31. "The Intertain Group Limited Enters into Letter of Intent to Acquire Leading Online Casino Provider Vera&John for up to €89.1 million ($126.1 million)". CNW Group Ltd. NewsWire.ca.
מז (מחוז)

מז (בצרפתית: Meuse) הוא מחוז בחבל גראנד אסט שבצרפת, אשר נקרא על שם נהר המז. מז הוא אחד מ-83 המחוזות שנוצרו במהלך המהפכה הצרפתית ב-4 במרץ 1790. הוא נוצר במהלך פירוק הפרובינציות באריוס ושלושת הדיוקסים (אנ'). במהלך מלחמת העולם הראשונה, התרחש בורדן, בצפון המחוז, הקרב על ורדן. עד סוף שנת 2015 השתייך המחוז לחבל לורן. מדיה וקבצים בנושא מז בוויקישיתוף אתר האינטרנט הרשמי של מז מז, ברשת החברתית אינסטגרם ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
אירית רוב

אירית רוב-לוי (נולדה ב-1957) היא פסנתרנית ישראלית. אירית רוב-לוי למדה באקדמיה למוזיקה בתל אביב אצל אריה ורדי, וסיימה שם בתואר אמן בהצטיינות. בהמשך למדה באוניברסיטה למוזיקה ואמנויות הבמה של וינה אצל הנס גרף. כפסנתרנית סולנית ניגנה עם תזמורות שונות באירופה - באוסטריה, גרמניה, צרפת, הולנד והונגריה, וכן בקנדה ובדרום אפריקה. בישראל הופיעה עם כל התזמורות הגדולות, בהן התזמורת הפילהרמונית הישראלית, בניצוח זובין מהטה. בין השאר השתתפה בביצוע הבכורה העולמי של "אריות וברקרולות" מאת ליאונרד ברנשטיין בתל אביב ובלונדון, בנוכחות המלחין. אירית רוב-לוי מופיעה גם ברסיטלים ומשתתפת בנגינת מוזיקה קאמרית, וערכה הקלטות לרדיו עם שלישיית עידן, שאותה ייסדה בשנת 1996 עם הכנרת אורה שירן והצ'לן שמואל מגן. רוב-לוי מנהלת את תוכנית מפתח של התזמורת הפילהרמונית הישראלית לחינוך מוזיקלי לילדים ונוער. 1995 - תקליטור עם החלילן יוסי ארנהיים ועוד נגנים ראשיים מן התזמורת הפילהרמונית הישראלית. 2004 - תקליטור נוסף באותו הרכב. 2005 - תקליטור של יצירות מאת מירב הדר ואירנה סבטובה בנגינת אירית רוב-לוי. אירית רוב, ברשת החברתית פייסבוק אירית רוב, באתר אפל מיוזיק (באנגלית) אירית רוב, באתר Discogs (באנגלית) אירית רוב מתארחת ב"אינטרמצו עם אריק", סרטון באתר יוטיוב אירית רוב ויוסי ארנהיים מתארחים ב"אינטרמצו עם אריק", סרטון באתר יוטיוב על "תוכנית מפתח" ב"אינטרמצו עם אריק", סרטון באתר יוטיוב תוכנית "מפתח" של התזמורת הפילהרמונית הישראלית
בר-לה-דוק

בר-לה-דוק (בצרפתית: Bar-le-Duc; מוכרת גם בשם בר) היא קומונה המשמשת כבירת מחוז מז בחבל גראנד אסט בצרפת. העיר נבנתה במהלך המאה ה-10 על ידי פרדריק הראשון, דוכס לורן העילית (אנ'). העיר שימשה כבירת דוכסות באר משנת 1354 ועד לרכישתה של דוכסות באר על ידי דוכסות לורן ב-1840. בעיר הייתה טירת הדוכסים של באר, שפורקה ב-1670. בכנסיית סנט אטיין, שנבתה במהלך המאה ה-14 והמאה ה-15, נמצא פסל לכבוד רנה, נסיך אורנג' (אנ'), שנבה על ידי ליגייר רישייר (אנ') במאה ה-16. במהלך קרב ורדן במלחמת העולם הראשונה, בר-לה-דוק הייתה נקודת אספקה חיונות לעיר ורדן, שהייתה תחת מצור. רוסיה טמבוב, רוסיה גרמניה גריסהיים (אנ'), הסן, גרמניה (מ־1978) גרמניה וילקאו-האסלאו (אנ'), סקסוניה, גרמניה (מ־1994) הונגריה יינק, הונגריה (מ־1995) כנסיית סן-אטיין ובית המשפט (מימין) בכיכר סן-פייר בבר-לה-דוק גשר נוטרדאם העובר מעל הנהר אורה (אנ') פסל ארנסט ברדפר (אנ') מדיה וקבצים בנושא בר-לה-דוק בוויקישיתוף אתר האינטרנט הרשמי של בר-לה-דוק (בצרפתית) בר-לה-דוק, ברשת החברתית פייסבוק בר-לה-דוק, ברשת החברתית אקס (טוויטר) בר-לה-דוק, ברשת החברתית אינסטגרם בר-לה-דוק, סרטונים בערוץ היוטיוב בר-לה-דוק, באתר אנציקלופדיה בריטניקה (באנגלית) בר-le-Duc (צרפת), דף שער בספרייה הלאומית ערך זה הוא קצרמר בנושא צרפת ובנושא יישובים. אתם מוזמנים לתרום לוויקיפדיה ולהרחיב אותו.
הקתדרלה של סן קריסטובל דה לה לגונה

הקתדרלה של סן קריסטובל דה לה לגונה (בספרדית: Catedral de San Cristóbal de La Laguna) היא מקום מושבה של הבישופות הקתולית של טנריפה, הכולל לא רק את האי טנריפה, אלא גם את האיים המערביים של האיים הקנריים (לה פלמה, לה גומרה ואל איירו). הקתדרלה שוכנת בעיר סן קריסטובל דה לה לגונה. בשנת 1511 נבנתה קפלה במקום שבו שוכנת כיום הקתדרלה. מקימיה האמינו שבמקום היו בעבר קברי גואנצ'ים. בשנת 1515 הוחלפה הקפלה במבנה גדול המוקדש למרים הבתולה. המגדל שבמקום נבנה בשנת 1618. הכנסייה הפכה לקתדרלה בשנת 1819, בעקבות צו של האפיפיור פיוס השביעי, כאשר נוסדה הבישופות של סן קריסטובל דה לה לגונה (שמה המקורי של הבישופות של טנריפה). חזית הקתדרלה היא נאו-קלאסית ומתוארכת ל-1820, והמבנה הנוכחי עצמו נבנה בין השנים 1904–1915 בסגנון התחייה הגותית. זוהי הקתדרלה היחידה בספרד שנבנתה מבטון. חזית המבנה עשויה אבן וכיפתו והתקרה מסיבי פוליפרופילן. בקתדרלה שלוש ספינות ואמבולטוריום סביב המזבח הראשי. בפנים הקתדרלה נמצא קברו של אלונסו פרנאנדס דה לוגו, שכבש את האי טנריפה במאה החמש עשרה. יש גם כמה קברים של בישופים ושרידי קדושים. בתוך המבנה ישנו מזבח גדול בסגנון הבארוק מהמאה השמונה עשרה והוא הגדול ביותר באיים הקנריים. ישנו גם דוכן שיש שהובא מג'נובה (איטליה), והשניים מהווים יחדיו את יצירות האמנות הטובות ביותר שעשויות משיש באיים הקנריים. בקתדרלה ישנו האוסף הגדול ביותר של איקונין ביזנטי של ספרד, שהוא אחד החשובים מסוגו בעולם. כמו כן, נמצא בה האוסף הגדול ביותר של תכשיטים של האיים הקנריים, כולל שני פמוטי הכסף הגדולים ביותר בספרד. האוצר של הקתדרלה כולל גם גילופים דתיים, גלימה, חפצי פולחן וציורים. אוצרות אלה הם בני תקופות שונות, החל מן המאה השש עשרה ועד ימינו. תוך הקתדרלה. כיפת הקתדרלה. מזבח הבארוק. דוכן השיש. מדיה וקבצים בנושא הקתדרלה של סן קריסטובל דה לה לגונה בוויקישיתוף אתר האינטרנט הרשמי של הקתדרלה של סן קריסטובל דה לה לגונה הבישופות של טנריפה Datos historicos del templo catedral de Tenerife Diez "imprescindibles" que ver en la Catedral de La Laguna La mayor colección española de iconos bizantinos se exhibe en La Laguna La Catedral prepara la exposición del tesoro y visitas con audioguía ערך זה הוא קצרמר בנושא האיים הקנריים ובנושא כנסיות. אתם מוזמנים לתרום לוויקיפדיה ולהרחיב אותו.
גלריה סאצ'י

גלריה סאצ'י' (באנגלית: Saatchi Gallery) בלונדון, היא גלריה לאמנות עכשווית, שנוסדה על ידי הפרסומאי ואספן האמנות צ'ארלס סאצ'י (אנ') ב-1985, במטרה להציג ולהנגיש את האוסף שלו לציבור. הגלריה פעלה באתרים אחדים. הראשון בצפון לונדון בגדה הדרומית במבנה של מפעל לצבעים שנסגר בשטח של 2,800 מ"ר. בשנת 2003 הגלריה עברה לבניין החמוז בו התמקמה בקומה הקרקע בשטח של 3,700 מ"ר. לבסוף בשכונת צ'לסי, במרכז לונדון, המיקום הנוכחי שלה בו היא מתפרסת על שטח של כ-6,500 מ"ר. האוסף המקורי של הגלריה כלל יצירות אמנות רבות, בעיקר של אמנים בריטים ואמריקאים. אחר כך, הציגה הגלריה יצירות ואוספים מרחבי העולם, בין השאר אמנות סינית. סאצ'י מכר הרבה פריטים מאוסף האמנות האמריקנית שלו, והשקיע בדור חדש של אמנים בריטיים, חלקם אמנים אוונגרדיים, חלקם מקבוצת "אמנים בריטים צעירים" (YBAs), אותם סאצ'י מממן, מציג ומקדם. ראשית המגמה הזו של הגלריה החלה בתערוכה ומיצג של יצירות האומן דמיאן הירסט בשנת 1988. אמנים ידועים אחרים שמציגים אצלו הם: ג'ני סאוויל, שרה לוקאס, גאווין טורק, ג'ייק ודינוס צ'פמן ורחל ויטריד (Whiteread). לצדם מוצגות עבודות של אמנים צעירים מרחבי העולם, כגון ישראל, אפריקה ודרום אמריקה. הצלחתה של הגלריה הביאה לשיתוף פעולה בינה לבין בית המכירות הפומביות פיליפס דה פורי (Phillips de Pury) והגלריה הועברה לבניין גדול בצ'לסי. הכניסה לגלריה בחינם, מלבד אירועים מיוחדים שהכניסה אליהם בתשלום. מדיה וקבצים בנושא גלריה סאצ'י בוויקישיתוף אתר האינטרנט הרשמי של גלריה סאצ'י גלריה סאצ'י, ברשת החברתית אקס (טוויטר) גלריה סאצ'י, ברשת החברתית אינסטגרם
I Care

I Care (בעברית: אכפת לי) הוא שיר של הזמרת האמריקאית ביונסה מאלבום האולפן הרביעי שלה 4. השיר יצא כסינגל השישי מהאלבום ב-23 במרץ 2012. השיר הופק על ידי ביונסה וג'ף באסקר, ואף נכתב על ידם יחד עם צ'ד הוגו. זהו שיר מסוג R&B המכיל בתוכו גם אלמנטים של מוזיקת נשמה ומוזיקת רוק. השיר מתאר אישה פגועה במערכת יחסים שלא מקבלת תשומת לב מהמאהב שלה, אך נשארת חזקה עם כנות וכוח. השיר קיבל שבחים ממבקרי מוזיקה עכשוויים, ששיבחו את היכולת של ביונסה להביע בקולה רגשות של עצב וטינה. כמו כן, המבקרים שיבחו גם את סולו הגיטרה בשיר ואת הכוח הקולי של ביונסה. עם זאת, חלק מהמבקרים טענו כי השיר נשמע מיושן ולא עכשווי. בעקבות שחרורו של האלבום "4" ביולי 2011, השיר הגיע למקום ה-35 בקוריאה הדרומית. השיר נכלל ברשימת השירים שהביונסה ביצעה במיני טור שלה Revues 4 Intimate Nights with Beyoncé ו-Revel Presents: Beyoncé Live, והופיע גם בסיבוב הופעות העולמי האחרון של הזמרת The Mrs. Carter Show World Tour. מידע על היצירה "I Care" באתר מיוזיק בריינז סרטון השיר "I Care" באתר יוטיוב Conner, Thomas (22 ביוני 2011). "CD review: Beyonce, '4' – Music: Via Chicago". Chicago Sun-Times. Sun-Times Media Group. אורכב מ-המקור ב-25 בפברואר 2012. נבדק ב-7 בדצמבר 2011. {{cite web}}: (עזרה) Koski, Genevieve (28 ביוני 2011). "Beyoncé: 4 – Music Review". The A.V. Club. Onion. נבדק ב-7 בדצמבר 2011. {{cite web}}: (עזרה) Juzwiak, Rich (28 ביוני 2011). "Beyonce's Odes to Joy". The Village Voice. Village Voice Media. נבדק ב-7 בדצמבר 2011. {{cite web}}: (עזרה) Cardew, Ben (20 ביוני 2011). "First Listen: Beyonce's eclectic album 4 is much better than its first singles". Music Week. Intent Media. נבדק ב-7 בדצמבר 2011. {{cite web}}: (עזרה) Gill, Andy (24 ביוני 2011). "Album: Beyonce, 4 (Columbia) – Reviews, Music – The Independent". The Independent. Independent Print Limited. נבדק ב-7 בדצמבר 2011. {{cite news}}: (עזרה) MacBain, Hamish (21 ביוני 2011). "Beyonce – Album Review: Beyonce – '4' – Album Reviews". NME. IPC Media. נבדק ב-7 בדצמבר 2011. {{cite web}}: (עזרה)
דן סאליבן

דן סאליבן (באנגלית: Dan Sullivan; נולד ב-13 בנובמבר 1964) הוא פוליטיקאי אמריקאי, חבר המפלגה הרפובליקנית. מכהן כסנאטור מטעם מדינת אלסקה משנת 2015. סאליבן נולד בפיירויו פארק שבאוהיו. למד בפנימייה הצבאית קולבר אקדמי שבאינדיאנה. ב-1987 סיים תואר ראשון בכלכלה באוניברסיטת הרווארד וב-1993 סיים לימודיו בתוכנית המשולבת של תואר JD במשפטים ותואר שני בשירות החוץ באוניברסיטת ג'ורג'טאון. בתום לימודיו התגייס לחיל הנחתים של ארצות הברית והשתחרר משירות פעיל ב-1997. מאז הוא משרת בכוחות המילואים והתקדם לדרגת לוטננט קולונל. בין השאר שימש מפקד כוח חילוץ והצלה ומפקד מחלקת מרגמות 81 מ"מ, סגן מפקד פלוגה בגדוד סיור ומפקד פלוגה ביחידת הסיוע האווירית של המארינס. ב-2004 נקרא לשירות מילואים פעיל בן שנה וחצי ושימש עוזרו של מפקד פיקוד מרכז של ארצות הברית. ב-2013 נקרא לשירות פעיל ונשלח עם גדוד הלוחמה בטרור של המארינס, כחלק מכוח המשימה המשולב באפגניסטן, ללחימה בטליבאן. סאליבן התמחה בבית המשפט לערעורים של מחוז קולומביה. לאחר שחרורו ב-1997 עבד בלשכתו של שופט בית המשפט לערעורים בפיירבנקס שבאלסקה ובלשכתו של שופט בית המשפט העליון של אלסקה באנקורג'. לאחר מכן עבד בחברת עורכי דין פרטית. ב-2002 עבר לוושינגטון די. סי., עבד בבית הלבן כיועץ למועצה הלאומית לכלכלה ולמועצה לביטחון לאומי. ב-2006 מונה לעוזר מזכיר המדינה לכלכלה, אנרגיה ועסקים. ב-2009 מונה על ידי מושלת אלסקה שרה פיילין לתובע הכללי של המדינה. ב-2010 מונה על ידי המושל שון פרנל לנציב מחלקת המשאבים הטבעיים של אלסקה. ב-2014 זכה בבחירות לסנאט של ארצות הברית, לאחר שגבר על מרק בגיץ', הסנאטור המכהן מטעם המפלגה הדמוקרטית, ברוב של 48% לעומת 45.8%. הוא הושבע לתפקיד בינואר 2015. הוא מכהן כחבר בוועדת הכוחות המזוינים, בוועדת המסחר, המדע והתחבורה, בוועדת הסביבה והעבודות הציבוריות ובוועדה לענייני חיילים משוחררים. סאליבן נשוי ואב לשלוש בנות. מדיה וקבצים בנושא דן סאליבן בוויקישיתוף אתר האינטרנט הרשמי של דן סאליבן (באנגלית) דן סאליבן, ברשת החברתית פייסבוק דן סאליבן, ברשת החברתית אקס (טוויטר) דן סאליבן, ברשת החברתית אינסטגרם דן סאליבן, סרטונים בערוץ היוטיוב דן סאליבן, באתר אנציקלופדיה בריטניקה (באנגלית) דן סאליבן באתר הסנאט דן סאליבן, באתר המדריך הביוגרפי של הקונגרס של ארצות הברית (באנגלית)
סמל טורקיה

סמל טורקיה (טורקית: Türkiye Arması) הוא חצי סהר וכוכב אדומים המופיעים גם בדגל טורקיה, אך בצבע לבן. לסמל אין מעמד רשמי בטורקיה, אולם הוא מופיע על תעודות זהות ודרכונים רשמיים של המדינה. סמל המדינה מעוצב בצורה המזכירה את סמל האימפריה העות'מאנית. מעמדו של הסמל אינו מוסדר בחוק. סמל האימפריה העות'מאנית מדיה וקבצים בנושא סמל טורקיה בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מייק

האם התכוונתם ל... מייק הוא קיצור של השם מייקל קיסוס מייק (אנ') – ניסוי גרעיני של ארצות הברית שנערך בשנת 1952 מאיר רונן – מאייר ישראלי שכונה "מייק" מייק, התרנגול חסר הראש Mike and Ike – מותג סוכריות אמריקאי
חוק הלורדים הרוחניים (נשים) (2015)

חוק הלורדים הרוחניים (נשים) (באנגלית: Lords Spiritual (Women) Act 2015) הוא חוק של הפרלמנט הבריטי. החוק קובע כי במהלך עשר שנים מכניסת החוק לתוקף, כל מושב של לורד רוחני שהתפנה, יתפס על ידי אשה בעלת הסמכת בישוף, העומדת בתנאי הכהונה לתפקיד לורד רוחני, אם ישנה לפחות אחת כזאת. החוק נחקק לאחר כניסתה לתוקף של תקנת הבישופים (קידוש והסמכת נשים) (2015), אשר אפשרה מינוי נשים לתפקיד בישופה בכנסייה האנגליקנית. החוק במאגר החקיקה הבריטי נוסח החוק המלא (באנגלית) ערך זה הוא קצרמר בנושא חוק ומשפט ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
כריס סטיוארט

כריס סטיוארט (באנגלית: Chris Stewart; נולד ב-15 ביולי 1960) הוא טייס קרב, סופר ופוליטיקאי אמריקאי. סטיוארט חבר המפלגה הרפובליקנית שכיהן כנציג המחוז השני של יוטה בבית הנבחרים של ארצות הברית משנת 2013 עד 2023. קודם לכן שירת כטייס קרב בחיל האוויר האמריקאי והוא סופר מצליח שספריו נכנסו לרשימת רבי המכר של הניו יורק טיימס. סטיוארט נולד בלוגן שביוטה, אחד מעשרה ילדים למשפחה מורמונית שבבעלותה משק חלב. ב-1984 סיים תואר ראשון בכלכלה מאוניברסיטת המדינה של יוטה. בתום לימודיו התנדב לחיל האוויר של ארצות הברית. הוא סיים בהצטיינות יתרה קורס קצינים וקורס טיס והוכשר כטייס מטוסי קרב וכטייס מסוקים. במהלך 14 שנות שירותו כטייס בחיל האוויר שבר שלושה שיאי תעופה, בהם ההקפה המהירה ביותר של כדור הארץ. במשימה זו היה המתכנן וטייס המשנה של אחד משני המפציצים העל קוליים מדגם B-1B. במהלך המבצע ביצעו המטוסים שישה תדלוקים אווירים. על הטיסה זכו צוותי האוויר בגביע מקיי לשנת 1995, פרס הטיסה המצטיינת של השנה מטעם חיל האוויר. לאחר שחרורו הקים עסק בתחום הייעוץ אותו מכר ב-2013. סטיוארט הוא סופר שחיבר 17 ספרים, בהם מותחנים-טכניים, וסדרת מותחנים-אוונגליסטים. יחד עם אחיו טד חיבר את הרומנים ההיסטוריים "The Miracle of Freedom" ו"Seven Miracles That Saved America" שנכנסו לרשימת רבי המכר של הניו יורק טיימס. ב-2013 יצא לאור הספר "My Story" שכתב יחד עם אליזבת' סמארט. בספר מתואר סיפורה של סמארט שנחטפה כילידה והוחזקה בשבי במשך תשעה חודשים. הספר נכנס היישר לרשימת רבי המכר של הניו יורק טיימס כספר האלקטרוני הנמכר ביותר. ב-2012 נבחר סטיוארט לנציג המחוז השני של יוטה בבית הנבחרים של ארצות הברית ברוב של 62% ומאז נבחר שלוש פעמים נוספות לתפקיד. הוא מכהן בוועדת ההצבות ובוועדת המודיעין. סטיוארט הוא ממתנגדי ההסכם עם איראן וטען שאיראן איננה שותפה שניתן לסמוך עליה. ב-31 במאי 2023 הכריז סטיוארט כי בכוונתו להתפטר מבית הנבחרים על מנת להתמקד בטיפולים רפואיים עבור רעייתו החולה. ב-15 בספטמבר אותה שנה התפטר באורח רשמי ותמה כהונתו בקונגרס. החליפה אותו סלסט מלוי, ששירתה תחתיו כיועצת המשפטית בלשכותיו. סטיוארט נשוי ואב לשישה. מדיה וקבצים בנושא כריס סטיוארט בוויקישיתוף אתר האינטרנט הרשמי של כריס סטיוארט כריס סטיוארט, ברשת החברתית פייסבוק כריס סטיוארט, ברשת החברתית אקס (טוויטר) כריס סטיוארט, ברשת החברתית אינסטגרם כריס סטיוארט, סרטונים בערוץ היוטיוב כריס סטיוארט, ברשת החברתית Goodreads כריס סטיוארט באתר בית הנבחרים כריס סטיוארט, באתר המדריך הביוגרפי של הקונגרס של ארצות הברית (באנגלית) In What Way Is Iran a Reliable Negotiating Partner?, וול סטריט ג'ורנל, 2 במרץ 2015 סם מץ, Chris Stewart, 6-term Utah Republican, resigning from Congress, באתר AP‏, 31 במאי 2023 (באנגלית)
עונת 1951/1952 ב-NBA

עונת 1951/1952 היא העונה השישית של ליגת ה-NBA. העונה הסתיימה עם זכייתה השלישית של מיניאפוליס לייקרס בתואר האליפות, לאחר שבסדרת הגמר ניצחה את ניו יורק ניקס בתוצאה 4-3. הסנטר ג'ורג' מייקן הוביל את קלעי האלופה בסדרת הגמר, כשקלע 21.7 נקודות בממוצע למשחק. בתחילת העונה עברה קבוצת "טרי-סיטיז בלקהוקס" למילווקי שבויסקונסין, ושינתה את שמה ל"מילווקי הוקס" (כיום אטלנטה הוקס). הדראפט בעונה זו התקיים ב-25 באפריל 1951 בעיר ניו יורק. בדראפט נבחרו 87 שחקנים בסך הכול, מתוכם 25 שיחקו בליגת ה-NBA. מאייר סקוג נבחר כבחירה טריטוריאלית לפני הדראפט על ידי מיניאפוליס לייקרס, ובבחירה הראשונה בחרה קבוצת בולטימור בולטס את ג'ין מלקיורה. כשלושה חודשים לאחר הדראפט הודה מלקיורה כי היה מעורב בפרשיית הימורים במהלך תקופתו כשחקן אוניברסיטת בראדלי, ועל כן הורחק לצמיתות מליגת ה-NBA. לאורך הדראפט נבחרו בסך הכול שני שחקנים שהשתתפו במהלך הקריירה במשחק האולסטאר - מל האטצ'ינס (בחירה שנייה) ודון סנדרלייג' (בחירה תשיעית). משחק האולסטאר בעונה זו נערך ב-11 בפברואר 1952 בבוסטון, מסצ'וסטס. את סגלי הקבוצות בחרו עיתונאים מרחבי ארצות הברית, ואת החמישיות הפותחות בחרו מאמני קבוצות האולסטאר. המאמנים במשחק היו אל סרבי מסירקיוז נשיונלס וג'ון קנדלה ממיניאפוליס לייקרס. חמישיית המזרח כללה את בוב קוזי, אנדי פיליפ, פול אריזין, הארי גלאטין ואד מקאולי, וחמישיית המערב כללה את בובי וונזר, פול וולת'ר, ג'ים פולארד, ורן מיקלסן וג'ורג' מייקן. במשחק עצמו ניצחה קבוצת המזרח בתוצאה 108-91, ובתואר ה-MVP של משחק האולסטאר זכה פול אריזין שקלע 26 נקודות עבור הקבוצה המנצחת. ‏*כוכבית מסמנת קבוצה שהעפילה לפלייאוף. סגל האלופה, מיניאפוליס לייקרס: ג'ורג' מייקן, ג'ים פולארד, ורן מיקלסן, פפ סול, סלייטר מרטין, בוב הריסון, ג'ו האטון, לו היץ' והאווי שולץ. מאמן ראשי: ג'ון קנדלה. מדיה וקבצים בנושא עונת 1951/1952 ב-NBA בוויקישיתוף סיכום עונת 1951/1952, באתר nba.com מיניאפוליס לייקרס זוכה באליפות עונת 1951/52, באתר nba.com מלקיורה מעורב בפרשיית הימורים, באתר espn.com רשימת הנבחרים בדראפט 1951, באתר basketball-reference.com סיכום משחק האולסטאר 1952, באתר nba.com
חוק בית הלורדים (גירוש והשעיה) (2015)

חוק בית הלורדים (גירוש והשעיה) (2015) (באנגלית: House of Lords (Expulsion and Suspension) Act 2015) הוא חוק של הפרלמנט הבריטי העוסק בהשעיית או בגירוש חברי בית הלורדים הבריטי. בסמכויות הנתונות מכוח חוק זה ניתן להשתמש רק במקרים שנעשו לאחר כניסת החוק לתוקף. חבר בית הלורדים שגורש מכהונתו אינו רשאי לשמש עוד כחבר בית הלורדים במשך חייו. חוק הרפורמה בבית הלורדים (2014) החוק בארכיון החקיקה הבריטי הנוסח המלא של החוק (באנגלית)
פלטינום

האם התכוונתם ל... פלטינה – יסוד מתכתי יקר, קרוי באנגלית "פלטינום" הדפס פלטינום – הדפס מונוכרומטי המיוצר בתהליך צילומי כימי, במהלכו הדמות נוצרת על פני הנייר על ידי שכבה של פלטינה מגדל פלטינום – מגדל משרדים בן 23 קומות ברחוב הארבעה בתל אביב אמות פלטינום – מגדל משרדים בן 22 קומות בקריית אריה בפתח תקווה פלטינום - דרגה מועדפת של כרטיס אשראי, בחברות אמריקן אקספרס, ויזה, דיינרס קלאב, מסטרקארד כללית מושלם פלטינום - דרגה מועדפת בתוכנית ביטוח הבריאות "כללית מושלם" ראו גם: פלטינה (פירושונים) פלטינות
פלטינות

האם התכוונתם ל... צורת הרבים של פלטינה: פלטינות - כינוי לרכיב שהיה במערכת ההצתה של מנוע בעירה פנימית פלטינות - כינוי לחלקי מתכת מפלטינה המשמשים כחיזוק לעצמות שנשברו פלטינות (אזור) - היה בימי הביניים אזור בשליטת פלטין או רוזן פלטין
סמל האימפריה העות'מאנית

לכל סולטאן ששלט באימפריה העות'מאנית היה סמל משלו, שנקרא "טורה". סמל מודרני, המושפע בצורתו מהסמלים של מדינות אירופה, נוצר רק בסוף המאה ה-19, ביוזמתו של הסולטאן עבדול חמיד השני. הסמל הפך רשמית לסמל האימפריה ב-17 באפריל 1882. על הסמל מופיע ה"טורה" בתוך עיגול המייצג את השמש. תחתיו שני דגלים: האחד, דגל האנטוליה ושאר מדינות אסיה הכולל חצי סהר וכוכב על רקע אדום - סמלים אלה נשארו בסמל טורקיה עד היום, והשני, דגל הרומליה - דגל ירוק שעליו שלושה חצאי סהר. בצדו הימני של הסמל חקוקים רובים ותותח (סמלי הכוח), ובצדו השמאלי - מאזני צדק (סמל המשפט) וקרן שפע. מדיה וקבצים בנושא סמל האימפריה העות'מאנית בוויקישיתוף Sosyal Medyada Şeriat Bayrağı Diye Paylaşılan Bayrağın Aslında Rumeli'den Gelmesi (בטורקית) ערך זה הוא קצרמר בנושא סמלים ובנושא האימפריה העות'מאנית. אתם מוזמנים לתרום לוויקיפדיה ולהרחיב אותו.
יצחק רשקובסקי

יצחק רשקובסקי (נולד ב-1955) הוא כנר ומחנך רוסי-ישראלי, המשמש כמנהל המוזיקלי של מיזם "קשת אילון". רשקובסקי בעל תואר שני מהאקדמיה למוסיקה ולמחול בירושלים, בה למד אצל יאיר קלס. ב-1991 היה רשקובסקי בין מייסדי העמותה "כתות אמן קשת אילון" שהקימה את הכפר המוזיקלי "קשת אילון". מאז, הוא משמש כמנהל המוזיקלי של "קשת איילון" ומלמד בעצמו נגינת כינור בכיתות אמן במסגרת זאת. בשנת 1998 התקבל על ידי הנסיך צ'ארלס כחבר בקולג' המלכותי למוזיקה, בעקבות תרומתו ארוכת השנים למוזיקה. בעשור השני של המאה ה-21 מנגן רשקובסקי בכינור "Giovanni Francesco Pressenda" שנוצר בשנת 1831, אותו קיבל בהשאלה מ-Elderberry Foundation. נשוי ואב לשניים. רשקובסקי יחד עם רעייתו, אני שנארך, וילדיהם, בן כנר ובת ויולנית, ביצע קונצרט שכותרתו "A Family Affair". חגי חיטרון, המצאה ששינתה את פני המוזיקה, באתר הארץ, 1 באוגוסט 2017 Itzhak Rashkovsky, באתר הקולג' המלכותי למוזיקה (באנגלית) A Family Affair: Recital by the Rashkovski Family ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.